**ЧРЕЗ**

**Г-ЖА ЦЕЦКА ЦАЧЕВА**

**ПРЕДСЕДАТЕЛ**

**НА 43-ОТО НАРОДНО СЪБРАНИЕ**

**ДО**

**ТОМИСЛАВ ДОНЧЕВ**

**ЗАМЕСТНИК МИНИСТЪР-ПРЕДСЕДАТЕЛ ПО ЕВРОПЕЙСКИТЕ ФОНДОВЕ И ИКОНОМИЧЕСКАТА ПОЛИТИКА**

**В Ъ П Р О С**

от **ГЕОРГИ ГЬОКОВ,**

народен представител от ПГ „БСП лява България“

На основание чл. 90, ал. 1 от Конституцията на Република България и чл. 91, ал. 1 от Правилника за организацията и дейността на Народното събрание внасям въпрос

**ОТНОСНО:** средствата, които се израсходват за "Информация и публичност" по еврофндовете.

**УВАЖАЕМИ ГОСПОДИН МИНИСТЪР,**

Известно Ви е, че публикуването на средствата, които се израсходват по изпълнение на комуникационните планове на оперативните програми започна при кабинета "Орешарски" по инициатива на тогавашния вицепремиер Зинаида Златанова. Тази добра практика продължава. Наскоро бе публикуваната петата по ред справка на правителството по договорите за "Информация и публичност" със средствата на ЕС. Проблем в случая се оказва, че няма стандарт за изнасяне на данните, което създава проблем с проследяване на финансовите потоци и пропорции и отваря възможности за широки тълкувания. Но безспорно видно от справката е, че за периода 6.08.2014 г. – 23.02.2015 г. са сключени договори на обща стойност над 15.3 млн. лева. Реално изплатените суми на телевизии, радиа, вестници и интернет сайтове са над 6.1 млн. лева. Прости сметки показват, че Служебното правителство и дошлият след него кабинет на Бойко Борисов са харчили по около 900 000 лева средно месечно за реклама на еврофондовете.

Това предизвиква цяла редица въпроси една голямата част от тях са свързани с ефекта от похарчените пари, друга част с прозрачността при определяне на бенефициентите.

**УВАЖАЕМИ ГОСПОДИН МИНИСТЪР,**

В тази връзка, моля да ми отговорите на въпроса:

**Парите за реклама на еврофондовете по прозрачен и обективен начин ли се насочват към медиите? Ще създадете ли ясни правила за по-прозрачно разпределяне на средствата?**

**Народен представител:**

**Георги Гьоков**